A maláj versenyhétvégén az esős kvalifikáción a 8. legjobb időt érte el, megelőzve csapattársát, Jenson Buttont, aki a 10. időt érte el. A vasárnapi futamon a rajtot kövezően Kimi Räikkönennek hátulról eltalálta a jobb első kerekét, ami defektet okozott a finn világbajnoknak és a saját orrkúpja pedig megsérült. A 4. körben Felipe Massával harcolt a pozíciójáért, majd sikeresen megvédte azt. A 9. körben a boxba hajtott kerék és orrkúp cserét végezni. A 24. körben második kerékcseréje előtt letöltötte öt másodperces büntetését, amit Räikkönen defektjének okozásáért kapott. A versenyt végül a 9. helyen zárta Danyiil Kvjat előtt. Pár órával a verseny befejezése után a Nemzetközi Automobil Szövetség 2 büntetőpontot adott neki a Räikkönennel elkövetett incidenséért. Bahreinben a 9. helyre kvalifikálta magát, de a Red Bull Racing pilótája, Daniel Ricciardo 10 helyes rajtbüntetését követően egy helyet előrébb lépett. A futam elején Ricciardóval csatázott, aki végül megelőzte Magnussent. A 40. körben motorhiba miatt volt kénytelen feladni a futamot.